《风云岭》
清代·乔重禧

惊沙风卷夕阳明，松漠茫茫积翠横。残雪数峰犹噤马，落花四月未闻莺。

玉盆湾远无牙帐，银铠星寒吊柳城。塞女琵琶边戍角，听来总是可怜声。

作者简介：江苏上海人，字鹭洲。精鉴别，周鼎汉砖、法书名画，入目立辨真伪。游京师，名公巨卿，折节与交，一时有才子之目。工书，其字颇为沪人所重。有《陔南池馆遗集》。